section_heading: Vojna karijera
paragraph_text: Giulio se od mladosti posvetio vojnoj karijeri pohađajući od listopada 1875. vojnu školu. Vojnu izobrazbu nastavlja u Ratnoj školi gdje od 1896. do 1900. kao predavač predaje vojnu povijest. U lipnju 1902. promaknut je u čin pukovnika, te zapovijeda 4. bresaglierskom pukovnijom. Čin general bojnika dostiže u veljači 1909., te preuzima zapovjedništvo nad Brigadom Umbria. Potom zapovijeda prestižnom Brigadom Granateri di Sardegna.